# Εσένα βλέπω

Εσένα βλέπω

στο βλέμμα του κάθε παιδιού,

του πρόσφυγα, του ανήμπορου.

Εσένα βλέπω

στο πρόσωπο του κάθε ξένου.

Μέσα από την αβεβαιότητα,

την ανασφάλεια και τις φωνές του κόσμου

αντικρίζω εσένα

σε κάθε ελάχιστο αδελφό σου.

Σαν ένα κύμα δυνατό

ο ερχομός πολλών από αλλού

χτυπά τα στερεότυπα και τις προκαταλήψεις

και εγώ προσπαθώ από το μετερίζι του σχολειού

απαντήσεις; λύσεις να βρω.

Αγναντεύω τον ήλιο στο στερέωμα.

Οι ακτίνες του απλώνονται σε όλους,

ντόπιους και ξένους.

Αυτή είναι η αγάπη σου Χριστέ μου.

Εσένα βλέπω σε κάθε άνθρωπο,

σε κάθε ξένο στους ελάχιστους αδελφούς σου.

 Φαρσιαρώτου Μαρία